Diari Oficial de la Generalitat Valenciana


Sumari del DOGV 7127, del 08-10-2013 (2013/9458)

Notificació de la interlocutòria dictada en el procediment d'una peça de mesures provisionals coetànies número 92/2012.
-----------------------------------------------------------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9458


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Anunci

Notificació de la interlocutòria dictada en el procediment d'una peça de mesures provisionals coetànies número 92/2012. [2013/9458]  
En este procediment de peça d'actuacions de mesures provisionals coetànies número 92/2012, seguides a instàncies de Genoveva del Carmen Alcaraz Sáez contra Luis Germán Tubon Chicaiza, s'ha dictat la Interlocutòria de data 7 de febrer de 2013, que, literalment, és com seguix:  
«Part dispositiva   
Dispose: l'adopció de les següents mesures provisionals:   
a) Atribuïsc a Genoveva del Carmen la guarda i custòdia de la filla menor d'edat, i la pàtria potestat serà exercida per ambdós progenitors de forma compartida.   
b) Suspenc el règim de visites fins que no s'aporte al pleit principal el peritatge psicosocial relatiu al grup familiar.  
c) Impose al pare l'obligació de pagar, en concepte de pensió per aliments a favor de la seua filla, la quantitat de 180 euros mensuals, suma que haurà de pagar per mesos anticipats en el compte que designe l'esposa, dins dels cinc primers dies de cada mes; s'establixen com a bases per a l'actualització d'estes quantitats l'índex general del cost de la vida publicat anualment per l'Institut Nacional d'Estadística.   
  
Les despeses extraordinàries del menor seran pagades a mitges per ambdós progenitors El pagament de la pensió i despeses extraordinàries s'efectuarà en el compte obert per l'actora en Caixa Rural 3005 0023 29 6386276193.  
d) Prohibisc l'eixida de la menor D. D. C. T. A., nascuda el 24 de juny de 2008, del territori nacional sense permís d'ambdós progenitors o, a falta d'això, sense una autorització judicial; així mateix prohibisc l'expedició del passaport o la retirada d'este si ja s'ha expedit. Expediu els oficis oportuns perquè es complisca la mesura disposada.  
  
No pertoca fer un pronunciament especial sobre les costes.   
Notifiqueu esta resolució a les parts, fent-los saber que no s'hi pot interposar cap recurs, i que les mesures provisionals ordenades quedaran sense efecte quan siguen substituïdes per les que establisca la sentència de manera definitiva o quan es pose fi al procediment d'una altra manera.   
Requeriu la part actora i el ministeri fiscal a fi que insten el que convinga al seu dret respecte a la notificació al demandat en rebel·lia.  
Ho dispose, mane i firme Joaquina de la Peña Saavedra Ponce, magistrada jutgessa del Jutjat de Violència sobre la Dona i partit judicial.  
En done fe».   
Atés que es desconeix el domicili o la residència actuals del demandat en parador desconegut, Luis Germán Tubon Chicaiza, per la Interlocutòria de data 7 de febrer de 2013, la magistrada jutgessa, de conformitat amb el que establix l'article 497 de la Llei 1/2000, d'Enjudiciament Civil, ha ordenat publicar este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació al demandat. I expedisc este edicte a fi que li valga de notificació en la forma deguda.  
  
Orihuela, 30 de setembre de 2013.- La secretària judicial: Rosario Collado Bueno.